recursal/SuperWikiNEXT-32B huggingface dataset:
ภาพวาดพระราชวังตุยเลอรี
พระราชวังตุยเลอรี ค.ศ. 1810
โถงทางเดินในพระราชวังตุยเลอรี
**พระราชวังตุยเลอรี** (ฝรั่งเศส: *Palais des Tuileries*) เป็นวังที่เคยตั้งอยู่ในกรุงปารีส เคยตั้งอยู่ฝั่งตะวันออกของแม่น้ำแซน เป็นที่ประทับหลักในกรุงปารีสของพระเจ้าแผ่นดินฝรั่งเศสตั้งแต่รัชสมัยพระเจ้าอ็องรีที่ 4 จนถึงจักรพรรดินโปเลียนที่ 3 วังแห่งนี้ถูกเผาทำลายโดยกลุ่มปฏิวัติที่ชื่อว่าคอมมูนปารีสในปี ค.ศ. 1871 รัฐสภาฝรั่งเศสมีมติให้รื้อถอนซากวังทั้งหมดทิ้งในปีค.ศ. 1882 และพื้นที่แห่งนี้ก็กลายเป็นสวนตุยเลอรีมาจนถึงปัจจุบัน

หน้าวังตุยเลอรีมีความกว้างทั้งหมด 266 เมตร ตัววังแรกเริ่มถูกก่อสร้างด้วยสถาปัตยกรรมแบบเรอแนซ็องส์ ส่วนที่ต่อเติมในคริสต์ศตวรรษที่ 17 และ 18 มีสถาปัตยกรรมแบบพระเจ้าหลุยส์ที่ 13 และบารอก ส่วนที่ต่อเติมในศตวรรษที่ 19 มีสถาปัตยกรรมแบบฟื้นฟูคลาสสิกและบารอกใหม่

ประวัติ
-------

พระราชวังตุยเลอรีเริ่มสร้างในปีค.ศ. 1564 ตามความปรารถนาของพระนางแคทเธอรีน เดอ เมดีชี ราชินีหม้ายในพระเจ้าอ็องรีที่ 2 ซึ่งเสด็จสวรรคตทันด่วนจากอุบัติเหตุ ต่อมาในรัชสมัยพระเจ้าอ็องรีที่ 4 ตัววังได้รับการขยายไปทางทิศใต้จนไปบรรจบกับห้องจัดแสดงริมแม่น้ำ *กร็องด์กาลรี* (*Grande Galerie*) และยังขยายปีกตะวันตกจนจรดไปถึงอาณาเขตสนามของพระราชวังลูฟวร์

ในรัชสมัยพระเจ้าหลุยส์ที่ 14 พระราชวังตุยเลอรีถูกขยายครั้งใหญ่ที่สุดระหว่างปีค.ศ. 1659 ถึง 1661 ตัวมีการขยายวังไปทางเหนือ ส่วนที่ถูกสร้างเพิ่มใหม่คือโรงละครตุยเลอรี (*Théâtre des Tuileries*) และระหว่างปีค.ศ. 1664 ถึง 1666 ครอบหน้าและท้องพระโรงกลางถูกแก้ไขใหม่โดยสถาปนิกหลวง หลุยส์ เลอ วู (Louis Le Vau) เขายกบันไดใหญ่ในท้องพระโรงกลางออกทำเป็นโถงแนวกว้าง และมีการสร้างโดมทรงสี่เหลี่ยมเหนือห้องโถงชั้นบน มีการสร้างบันไดใหญ่องค์ใหม่ไว้ที่ทางเข้าปีกเหนือของวัง มีการก่อสร้างอาคารชุดที่ประทับที่ตกแต่งอย่างหรูหราที่ปีกใต้ ห้องบรรทมขององค์กษัตริย์อยู่ชั้นระดับดินหันหน้าไปหาพระราชวังลูฟวร์ โดยมีห้องขององค์ราชินีอยู่ชั้นบนตำแหน่งเดียวกัน

ในช่วงการปฏิวัติฝรั่งเศส เดือนตุลาคม ค.ศ. 1789 พระเจ้าหลุยส์ที่ 16 พร้อมพระบรมวงศ์ถูกบังคับให้ออกจากพระราชวังแวร์ซาย และถูกนำตัวมาประทับไว้ที่พระราชวังตุยเลอรีภายใต้การสอดส่องดูแล พระเจ้าหลุยส์และพระบรมวงศ์แอบหลบหนีจากวังตุยเลอรีในคืนวันที่ 20 มิถุนายน ค.ศ. 1791 แต่ก็ถูกจับกุมที่เมืองวาแรนและถูกนำตัวกลับมาที่วังตุยเลอรี

อ้างอิง
-------

1. ↑  « Quand Paris brûlait… » เก็บถาวร 2021-03-08 ที่ เวย์แบ็กแมชชีน, *Valeurs actuelles*.
2. ↑  L'établissement est transféré à son emplacement actuel, rue de Charenton, en 1779.
3. ↑  Coeyman 1998, pp. 45–46.

| * ด
* ค
* ก
พระราชฐานในฝรั่งเศส |
| --- |
| 
* **พระราชวังแวร์ซาย** (รวมทั้งพระราชวังกร็องทรียานงและพระราชวังเปอตีทรียานง)

 |  |
| 
ปารีส
พระราชวังซีเต
พระราชวังลูฟวร์
พระราชวังหลวง
พระราชวังตุยเลอรี
พระราชวังลุกซ็องบูร์
พระราชวังลามุแอ็ต
 |
| 
นอกปารีส
พระราชวังมาร์ลี
พระราชวังเมอดง
พระราชวังบลัว
พระราชวังช็องบอร์
พระราชวังชัวซี
พระราชวังกงเปียญ
พระราชวังฟงแตนโบล
พระราชวังแซ็ง-กลู
พระราชวังแซ็ง-แฌร์แม็ง-อ็อง-แล
พระราชวังอ็องบวซ
 |
**นายแพทย์สมาน ฟูตระกูล** หรือมีชื่อเล่นว่า **กบ** เป็นนายแพทย์และข้าราชการที่มีผลงานที่ได้รับความสนใจในด้านสาธารณสุขและการพัฒนาสุขภาวะ เป็นผู้อำนวยการสำนักงานคณะกรรมการควบคุมเครื่องดื่มแอลกอฮอล์ กรมควบคุมโรค และยังเป็นหนึ่งในผู้นำโครงการเครือข่ายพัฒนาศักยภาพผู้นำการสร้างสุขภาวะ

นายแพทย์สมานเป็นหนึ่งในผู้ผลักดันพ.ร.บ.ควบคุมเครื่องดื่มแอลกอฮอล์ พ.ศ. 2551 คนสำคัญ โดยได้รับรางวัลบุคคลต้นแบบในการจัดการปัญหาสุราในการประชุมวิชาการสุราระดับชาติ ครั้งที่ 6 จากศูนย์วิจัยปัญหาสุรา (ศวส.) โดยมี นายอภิสิทธิ์ เวชชาชีวะ นายกรัฐมนตรี เป็นผู้มอบรางวัล นอกจากนี้นายแพทย์สมานยังมีผลงานที่ได้รับความสนใจจากสื่อในการทำงานปราบสุราผิดกฎหมาย ไม่ว่าจะเป็นการดำเนินการเกี่ยวกับปฏิทินลีโอจนถูกผู้จำหน่วยเบียร์สิงห์ฟ้องร้องหรือจะเป็นการดำเนินการเกี่ยวกับคอนเสิร์ตที่มีการขายสุรา นายแพทย์สมานเคยกล่าวว่าเป้าหมายและความสุขในการทำงานของตนคือ "การที่เด็กๆ หลีกเลี่ยงสินค้าอันตรายตรงนี้ (จากสุรา) ได้"

ในด้านการศึกษานั้น นายแพทย์สมานสำเร็จการศึกษาแพทยศาสตรบัณฑิตจากคณะแพทยศาสตร์ โรงพยาบาลรามาธิบดี มหาวิทยาลัยมหิดล มีสถานะความเป็นผู้เชี่ยวชาญเฉพาะทางที่ได้รับอนุมัติจากแพทยสภาในสาขาเวชศาสตร์ป้องกัน แขนงระบาดวิทยาและสาขาเวชศาสตร์ครอบครัว

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-01-20. สืบค้นเมื่อ 2014-06-11.
2. ↑  "นพ.สมาน ฟูตระกูล" มือปราบน้ำเมา ( เก็บถาวร 2013-03-07 ที่ เวย์แบ็กแมชชีน)
3. ↑  สิงห์ยื่นฟ้อง'นพ.สมาน'กรณีปัญหาปฏิทินลีโอ ( เก็บถาวร 2012-08-06 ที่ เวย์แบ็กแมชชีน)
4. ↑  ภาค ปชช.ฟ้องคอนเสิร์ตคนหัวใจสิงห์ "ขายน้ำเมา", ผู้จัดการออนไลน์
5. ↑  "นพ.สมาน ฟูตระกูล" มือปราบน้ำเมา ( เก็บถาวร 2013-03-07 ที่ เวย์แบ็กแมชชีน)
6. ↑  สมาคมศิษย์เก่าแพทย์รามาธิบดี ( เก็บถาวร 2016-03-04 ที่ เวย์แบ็กแมชชีน)
7. ↑  แพทยสภา
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๒๔๗, ๒๒ มกราคม ๒๕๖๔
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ เก็บถาวร 2015-07-02 ที่ เวย์แบ็กแมชชีน, เล่ม ๑๓๑ ตอนที่ ๒๗ ข หน้า ๕๗, ๓ ธันวาคม ๒๕๕๗
**หลี่ อวี้อวี๋** (จีน: 李亦畬; พินอิน: *Li Yìyú*;ค.ศ. 1832 – 1892) ชื่อ จิงหลุน (จีน: 经纶; พินอิน: *Jīnglún*) ชื่อเล่น อวี้อวี๋ (จีน: 亦畬; พินอิน: *Yìyú*) เป็นลูกของน้องสาว อู่ อวี่เซียง (จีน: 武禹襄; พินอิน: *Wǔ Yǔxiāng*) และเป็นลูกศิษย์เพียงคนเดียวที่ได้รับการถ่ายทอดวิชามวยไท่เก๊กตระกูลอู่จากอู่ อวี่เซียง จึงเป็นผู้สืบทอดมวยไทเก็กตระกูลอู่รุ่นที่ 2 โดยปริยาย

รูปของอาจารย์ หลี่ อวี้อวี๋
หลี่ อวี้อวี๋ เสียชีวิตลงในวันที่ 8 เดือน พฤศจิกายน ค.ศ. 1892 เนื่องจากตรอมใจจากการตายของมารดาที่เสียไปในฤดูใบไม้ร่วงปีเดียวกัน

พื้นเพ
------

หลี่ อวี้อวี๋ เป็นคนถนนตะวันตก เมืองกว่างฟู่ อำเภอหยงเหนียน มณฑลเหอเป่ย เป็น จวีเหยิน (เป็นยศอย่างหนึ่ง) สมัยราชวงศ์ชิง เกิดในครอบครัวที่มีการศึกษาสูง บิดาชื่อ ชิน มารดา แซ่ อู่ มีพี่น้อง 4 คน อวี้อวี๋ เป็นพี่ชายคนโต รักการร่ำเรียน และการฝึกฝนวิทยายุทธตั้งแต่เด็ก

ประวัติการศึกษามวยไท่เก๊ก
-------------------------

อู่ อวี่เซียง ผู้เป็นน้าชาย เชี่ยวชาญ มวยไท่เก๊ก แต่ไม่เคยสอนใคร นอกจาก หลี่ อวี้อวี๋ ซึ่ง อู่ อวี่เซียง ก็ได้ท่ายทอดวิชาให้อย่างเต็มที่ ไม่ปิดบังใดๆ เป็นเวลากว่า 20 ปี หลี่ อวี้อวี๋ ได้เรียนวิชามวยไท่เก๊กจากน้าชายโดยครบถ้วน และได้ใช้เวลาทั้งชีวิตในการศึกษาและฝึกฝนอย่างตั้งใจ ทุกท่วงท่า ทุกเวลา ล้วนนึกถึงแต่ท่ามวย เมื่อคิดท่ามวย หรือ เคล็ดลับได้ ก็จะจดบันทึกบน เศษกระดาษ แปะบนหลักหิน แล้ววิเคราะห์ต่ออย่างจริงจัง เมื่อพบข้อผิดพลาด ก็จะดึงเศษกระดาษกลับลงมาแก้ไข แล้วแปะกลับบนหลักหินใหม่ จนกว่าจะรู้ว่าถูกต้องจริงๆ ฉะนั้น วิทยายุทธ์ที่ล้ำเลิศของเขาไม่ใช่ได้มาโดยบังเอิญ แต่เกิดจากการมุ่งมั่นฝึกฝนมวยไท่เก๊กทั้งชีวิต

ข้อเขียนของ หลี่ อวี้อวี๋ ได้แก่ "คาถา 5 คำ", "เคล็ดลับการคลายออก", "เคล็ดลับการฝึกพลังและการประมือ", "คำนำมวยไท่เก๊ก", และ "ทฤษฎีแห่งเท็จจริงแยกรวม"

ในช่วงวัยชรา หลี่ อวี้อวี๋ ได้เรียบเรียง ทฤษฎีมวยของ หวัง จงเย่ (จีน: 王宗岳; พินอิน: *Wáng Zōngyuè*; เจ้าของคัมภีร์มวยภายใน) และ อู่ อวี่เซียง ขึ้นใหม่ โดยคัดลอกขึ้น 3 ฉบับ ตัวเองเก็บไว้หนึ่งฉบับ ให้น้องชาย หลี่ ฉี่ซวน (จีน: 李启轩; พินอิน: *Li Qǐxuān*) หนึ่งฉบับ และฉบับสุดท้ายมอบให้ลูกศิษย์ชื่อ เฮ่อ เว่ยเจิง (จีน: 郝为真; พินอิน: *Hǎo Wéizhēn*) คัมภีร์สามเล่มนี้ นิยมเรียกว่า "สามเล่มเก่าแก่ (จีน: 老三本; พินอิน: *Lǎo sān běn*)" นักฝึกมวยไท่เก๊กยุคหลังนับถือเป็นสุดยอดคัมภีร์อมตะแห่งไท่เก๊ก ชื่อของนาย หลี่ อวี้อวี๋ ก็ได้โด่งดังไปทั่วโลก

อ้างอิง
-------


* หลี่ เว่ยหมิง (2552). 武式太极拳精粹研究全书, กรุงเทพฯ.

แหล่งข้อมูลอื่น
---------------

* ชมรมมวยไท่เก๊กตระกูลอู่เพื่อสุขภาพแห่งประเทศไทย เก็บถาวร 2012-04-05 ที่ เวย์แบ็กแมชชีน
**วังปัทมนาปปุรัม** (ทมิฬ: பத்மநாபபுரம் அரண்மனை; Padmanabhapuram Palace) หรือ **วังปัตมนาภปุรัม** (มลยาฬัม: പത്മനാഭപുരം കൊട്ടാരം) เป็นพระราชวังที่สร้างขึ้นในสมัยติรุวิตางกูร ตั้งงอยู่ที่ปัทมนาปปุรัม อำเภอกันยกุมารี รัฐทมิฬนาฑู ประเทศอินเดีย ปัจจุบันวังเป็นสมบัติของ และอยู่ภายใต้การดูแลของรัฐบาลรัฐเกรละซึ่งอยู่ติดกัน วังนี้ตั้งอยู่ที่เชิงเขาเวฬิ ส่วนหนึ่งของเทือกเขาฆาฏตะวันตก ไม่ไกลจากแม่น้ำวัฬฬิ

ในวังประกอบด้วยสิ่งปลูกสร้างมากมาย วังส่วนที่เก่าที่สุดคือ วังทิศใต้ หรือ *ตาย กฏฏรัม* (มลยาฬัม: തായ് കൊട്ടാരം, แปลตรงตัว 'วังแม่') ซึ่งเป็นสิ่งปลูกสร้างเก่าที่สุดในหมู่อาคารของวัง อายุมากกว่า 400 ปี ปัจจุบันเป็นพิพิธภัณฑ์ และ *อุปปิริกกะ มาฬิกะ* (มลยาฬัม: ഉപ്പിരിക്ക മാളിക ซึ่งสร้างขึ้นในปี 1745 โดยกษัตริย์อนิฬัม ตุรินัล มารตัณฑะ วรรมะ ชั้นล่างของอาคารใช้จัดแสดงสมบัติในพระคลังของติรุวิตางกูร ชั้นบนเป็นห้องบรรทมของกษัตริย์ ที่ซึ่งเป็นที่ตั้งของ *สปรมัญจะ กัฏฏิฬ* (มลยาฬัม: സപ്രമഞ്ച കട്ടിൽ) แท่นบรรทมที่ว่ากันว่าทำมาจากไม้ซุง 64 ท่อนที่มีฤทธิ์เป็นยา ภายในห้องของกษัตริย์ยังมีบันไดซึ่งเชื่อมต่อเข้ากับโถงอดอาหาร (fasting chambers) สำหรับกษัตริย์พำนักระหว่างการจำพรตอดอาหาร

อ้างอิง
-------

1. ↑  "Padmanabhapuram Palace | Department of Archaeology". *Archaeology*. สืบค้นเมื่อ 2023-02-07.
2. ↑  "Padmanabhapuram Palace - Padmanabhapuram Palace Trivandrum Kerala, Padamanabha Puram Palace Thiruvananthapuram India". Iloveindia.com. สืบค้นเมื่อ 2013-10-20.
3. ↑  Abraham, Sharon (2021-08-21). "Padmanabhapuram palace: An ornate marvel made of wood". *Mittai Stories* (ภาษาอังกฤษแบบบริติช). สืบค้นเมื่อ 2021-10-19.
บันไดทางขึ้น NK THX เดอะมอลล์ ท่าพระ
บรรยายกาศหน้าโรงภาพยนตร์ NK THX เดอะมอลล์ ท่าพระ
**NK THX** เป็นโรงภาพยนตร์ในเครือของบริษัท เอ็นเค เอ็นเตอร์เทนเมนท์ จำกัด ในเครือ บริษัท นนทนันท์ เอ็นเตอร์เทนเม้นท์ จำกัด บริหารโดย นายสุพจน์ พิสิฐวุฒินันท์ มีจุดเด่น คือเป็นโรงภาพยนตร์ที่ฉายในระบบ THX ทั้งหมด

ประวัติ
-------

หลังจากที่นายวิชัย พูลวรลักษณ์ ได้ประสบความสำเร็จในการเปิดตัวโรงภาพยนตร์ อีจีวี บางแค 10 ในปี พ.ศ. 2537 จึงทำให้มีโรงภาพยนตร์แบบมัลติเพล็กซ์เกิดขึ้นมากมายในกรุงเทพและปริมณฑล ซึ่งระบบเสียงแต่ละที่ก็แทบจะไม่แตกต่างกันเลย ดังนั้น จึงมีแนวคิดที่จะสร้างโรงภาพยนตร์ที่เป็น All THX ขึ้นครั้งแรกในประเทศไทย

สาขาต่าง ๆ ของ NK THX
---------------------

* เปิดสาขาแรกในต้นปี พ.ศ. 2539 ที่ชั้น 3 ห้างสรรพสินค้านิวเวิลด์ รัตนาธิเบศร์ นนทบุรี จำนวนทั้งสิ้น 6 โรง ใช้ชื่อว่า "NK6 THX" นับเป็นโรงภาพยนตร์แห่งแรกในประเทศไทยที่เป็นโรงภาพยนตร์ในระบบ THX ทั้งหมด (โรงภาพยนตร์แห่งนี้ปิดตัวไปแล้วพร้อมกับห้างสรรพสินค้าในปี พ.ศ. 2547 )
* วันที่ 16 ตุลาคม พ.ศ. 2540 ได้มีการเปิดอีก 4 โรงที่ห้างสรรพสินค้าเดอะมอลล์ ท่าพระ ใช้ชื่อว่า "NK THX เดอะมอลล์ ท่าพระ" โดยจัดฉายภาพยนตร์เรื่อง Air Force One และ SPAWN เป็นรอบปฐมทัศน์
* ศูนย์การค้าแอ๊บบลูม นวนคร ใช้ชื่อว่า "NK Multiplex นวนคร" 5 โรงภาพยนตร์

ปิดกิจการ
---------

ในปัจจุบันนี้ โรงภาพยนตร์ในประเทศไทยแต่ละแห่งล้วนไม่ได้ใช้ระบบ THX อีกแล้ว เนื่องจากต้องเสียค่าลิขสิทธิ์เป็นรายปี ซึ่งมีเพียงโรงภาพยนตร์ในเครือ NK THX เพียงเครือเดียว ที่ยังคงเป็นระบบ THX อยู่  

หลังจากที่ NK6 THX ปิดตัวไปในปี พ.ศ. 2547 ในปี พ.ศ. 2549 NK6 THX ก็ได้มีกลับมาอีกครั้งในย่านถนนรัตนาธิเบศร์ แต่ร่วมทุนจดทะเบียนกับ เอสเอฟ ซีเนมา ซิตี้ เป็นโรงภาพยนตร์ร่วมใช้ชื่อว่า "SF Cinema City NK" ตั้งอยู่ในห้างสรรพสินค้าเซ็นทรัลพลาซ่า รัตนาธิเบศร์ มีทั้งหมด 7 โรง ซึ่งเดิมทีนั้น NK THX ได้เซ็นสัญญาเช่าพื้นที่ที่ห้างสรรพสินค้าแห่งนี้เอาไว้ก่อนนานแล้ว และได้วางแผนจะเปิดสาขาใหม่ของตนที่นี้ แต่ตอนหลัง SF Cinema ได้ติดต่อขอร่วมหุ้นด้วย
โดยชุดลำโพงและจอภาพยนตร์บางส่วนจากที่นิวเวิลด์ รัตนาธิเบศร์ ได้ถูกนำมาติดตั้งที่นี้ ทำให้ที่นี่ กลายเป็นโรงภาพยนตร์ที่มีคุณภาพอีกแห่งหนึ่ง ภายใต้การบริหารโดยเครือเอสเอฟซีนีม่า และนอกจากนั้น ยังได้ยกเก้าอี้ชมภาพยนตร์และระบบต่าง ๆ ไปติดตั้งยังโรงภาพยนตร์นครนนท์รามา ซึ่งอยู่ในเครือนครหลวง ต้นสังกัดของ NK เช่นกันแทน

ต่อมาในกลางปี พ.ศ. 2550 NK THX เดอะมอลล์ ท่าพระ ก็ได้ปิดตัวไปอีกแห่ง และได้ทำการปรับปรุงและต่อเติมกลายเป็นโรงภาพยนตร์ SF Cinema City The Mall Thaphra 8 โรงภาพยนตร์ แทน

ต่อมากิจการของ NK THX เหลือเพียงสาขาเดียวคือที่ นวนคร แต่ก็มีสภาพกิจการที่ซบเซามาก ต้องลดจำนวนโรงภาพยนตร์จากเดิมลงจาก 5 โรงเป็น 3 โรง
และประมาณเดือนมิถุนายน พ.ศ. 2551 ก็ได้ผันตัวเองจากโรงภาพยนตร์มัลติเพล็กซ์ ไปดำเนินกิจการรูปแบบโรงภาพยนตร์ชั้น 2 โดยเปิดโรง 1 และ 3 ฉายวนทั้งวัน 3 เรื่อง ในราคา 50 บาท
และปลายปี พ.ศ. 2551 เมื่อเมเจอร์ ซีนีเพล็กซ์ ได้เปิดสาขาของตนเองในห้างบิ๊กซี และโลตัส รวมทั้งสิ้น 7 โรง ซึ่งอยู่บริเวณปากทางเข้า นวนคร ทำให้โรงภาพยนตร์ NK นวนคร ได้ปิดกิจการและรื้อถอนจนถูกทุบทิ้งไปในที่สุด

อ้างอิง
-------

1. ↑  รายการตามไปดู ทางช่อง 9 พ.ศ. 2539
2. ↑  "ขอแนะนำโรงหนังที่มีระบบเสียงดีดีต้องที่นี่ครับ". คลังข้อมูลเก่าเก็บจากแหล่งเดิมเมื่อ 2006-04-29. สืบค้นเมื่อ 2007-12-26.
3. ↑  โรง THX ในเมืองไทยยังมีอยู่
4. ↑  "เครื่องเสียงในโรงภาพยนตร์". คลังข้อมูลเก่าเก็บจากแหล่งเดิมเมื่อ 2007-12-17. สืบค้นเมื่อ 2007-12-26.
**สามฝ่ายเจ้า** เป็นพระนามที่มอบให้กับเจ้าบุญอุ้ม ณ จำปาศักดิ์ เจ้าสุวรรณา ภูมา และเจ้าสุภานุวงศ์ ผู้เป็นตัวแทนของฝ่ายกษัตริยนิยม กลุ่มสายกลาง และฝ่ายคอมมิวนิสต์แห่งพระราชอาณาจักรลาวตามลำดับ โดยพระนามดังกล่าวได้รับการเรียกขานมานับตั้งแต่ยุคหลังสงครามโลกครั้งที่สอง โดยเฉพาะอย่างยิ่งในช่วงเหตุการณ์สงครามกลางเมืองลาว ที่ทั้งสามพระองค์ได้รับพระราชโองการจากสมเด็จพระเจ้าศรีสว่างวัฒนาให้ร่วมกันจัดตั้งรัฐบาลผสมหลังจากที่ลาวได้รับเอกราช

ความเป็นมาและผู้แทน
-------------------

ทั้งสามฝ่ายเจ้าต่างก็เป็นตัวแทนของมุมมองทางการเมืองที่แตกต่างกันถึงสามรูปแบบที่ได้รับการจัดแบ่งขึ้นในช่วงสงครามกลางเมืองลาว โดยสงครามกลางเมืองลาว (พ.ศ. 2502–2518) เป็นการสู้รบระหว่างฝ่ายคอมมิวนิสต์ขบวนการปะเทดลาว (รวมถึงประเทศเวียดนามเหนือและกลุ่มชาวลาวจำนวนมาก) กับรัฐบาลพระราชอาณาจักรลาว โดยทั้งสองฝ่ายต่างก็ได้รับการสนับสนุนอย่างหนักทั้งจากภายนอกและภายในประเทศในฐานะของสงครามตัวแทน ระหว่างกลุ่มชาติมหาอำนาจในช่วงสงครามเย็น สงครามดังกล่าวถูกเรียกว่า **สงครามลับ** เป็นปฏิบัติการระหว่างแผนกกิจการพิเศษแห่งซีไอเอกับกลุ่มกองกำลังทหารชาวม้ง

### เจ้าบุญอุ้ม ณ จำปาศักดิ์

เจ้าบุญอุ้ม (หรือ **เสด็จเจ้าบุญอุ้ม ณ จำปาศักดิ์** (12 ธันวาคม พ.ศ. 2454 – 17 มีนาคม พ.ศ. 2523) เป็นพระราชโอรสในพระเจ้า รัษฎา เนย์ และเป็นเจ้าชายรัชทายาทแห่ง จำปาสัก และเป็น นายกรัฐมนตรีแห่งราชอาณาจักรลาว ตั้งแต่ปี พ.ศ. 2491-2493 และอีกครั้งหนึ่ง ในปี พ.ศ. 2503–2505[]</link>เจ้าชายฝ่ายขวาซึ่งเป็นลูกพี่ลูกน้องกับเจ้าชายอีกสองคน โค่นล้มรัฐบาลภูมาใน [ ]  ซึ่งได้รับการสนับสนุนโดยผู้นำลาว ภูย สานานิกร และพลเอก ภูมี โนสะหวัน และพลเอก วังเป้า ผู้นำชาวม้ง 

### เจ้าสุวรรณภูมา

เจ้าสุวรรณา ภูมา (7 ตุลาคม พ.ศ. 2444 – 10 มกราคม พ.ศ. 2527) ทรงเป็นผู้นำฝ่ายเป็นกลางและเป็น นายกรัฐมนตรี แห่ง ราชอาณาจักรลาว หลายครั้ง (พ.ศ. 2494–2497, พ.ศ. 2499–2501, พ.ศ. 2503 และ พ.ศ. 2505–2518) เจ้าชายได้รับการสนับสนุนจาก กองเล และ รัฐบาลลาว

### เจ้าสุภานุวงศ์

เจ้าสุภานุวงศ์ (13 กรกฎาคม พ.ศ. 2452 – 9 มกราคม พ.ศ. 2538) ต่างจากพระอนุชาต่างบิดา คือ สุวรรณา ภูมา และ เพชรสารัตถ์ รัตน วงศ์ ซึ่งพระมารดาเป็นพระประสูติในราชวงศ์ ส่วนพระมารดาของพระองค์เป็นสามัญชน คือ หม่อมคำอ้วน เขาเป็น ประธานาธิบดีหุ่นกระบอกของลาว ตั้งแต่เดือนธันวาคม พ.ศ. 2518 ถึงเดือนสิงหาคม พ.ศ. 2534 คอมมิวนิสต์ที่แข็งขันและเป็นผู้นำของ ปะเทดลาว ได้รับการสนับสนุนจาก ไกสอน พรหมวิหาร (ต่อมาเป็นนายกรัฐมนตรีและประธานาธิบดีของ LPDR ) และชาวเวียดนามเหนือ ภายในปี พ.ศ. 2515 กลุ่มปะเทศลาวพบว่าเป็นที่ยอมรับไม่ได้ที่จะจัดตั้งแนวร่วมกับสมาชิกฝ่ายขวา ซึ่งส่วนใหญ่เป็นนายพลทหาร และครอบครัว นา จำปาศักดิ์ และ สนานิกร ที่ร่ำรวยและมีอำนาจ

ผู้สนับสนุนฝ่ายเจ้า
-------------------

|  |  |  |  |  |
| --- | --- | --- | --- | --- |
| 

|  |
| --- |
| นายพล กองแล (สายกลาง) |
| นายพล กองแล (สายกลาง)  |

|  |
| --- |
| ไกสอน พมวิหาน (คอมมิวนิสต์) |
| ไกสอน พมวิหาน (คอมมิวนิสต์)  |

 |

อ้างอิง
-------

1. 1 2  "Laos: The Three Princes". TIME Magazine. December 15, 1961. คลังข้อมูลเก่าเก็บจากแหล่งเดิมเมื่อ February 5, 2011. สืบค้นเมื่อ 2011-10-16.
2. ↑  "Stephen M Bland | Journalist and Author | Central Asia Caucasus". *www.stephenmbland.com*. คลังข้อมูลเก่าเก็บจากแหล่งเดิมเมื่อ 26 November 2016.
3. ↑  "Index". คลังข้อมูลเก่าเก็บจากแหล่งเดิมเมื่อ 2013-07-19. สืบค้นเมื่อ 2014-03-17.
4. ↑   [*URL เปล่า*]
ศาสตราจารย์พิเศษ นิคม จันทรวิทุร
**ศาสตราจารย์พิเศษ นิคม จันทรวิทุร** (6 สิงหาคม พ.ศ. 2468 - 31 ตุลาคม พ.ศ. 2544) นักรณรงค์เคลื่อนไหวเพื่อสิทธิของแรงงานและคนยากจนด้อยโอกาส และนักวิชาการด้านแรงงานคนสำคัญคนหนึ่งของไทย เกิดที่บ้านท่าล้อ ตำบลสูงเม่น อำเภอสูงเม่น จังหวัดแพร่ ในครอบครัวไทย-จีน บิดาชื่อจันทร์ หรือ "พ่อเลี้ยงจันทร์" อพยพมาจากเมืองจีนตั้งแต่เล็ก ส่วนมารดาเป็นไทยชื่อ บัวจีน ศาสตราจารย์นิคม จันทรวิทุรเป็นบุตรคนที่ 9 จากพี่น้อง 11 คน บิดามีอาชีพทำนาและทำไม้

การศึกษา
--------

ศ.พิเศษ นิคม จันทรวิทุรสำเร็จการศึกษานิติศาสตรบัณฑิต จากมหาวิทยาลัยธรรมศาสตร์ สำเร็จปริญญาโทด้านการบริหารสังคม จากมหาวิทยาลัยชิคาโก และปริญญาโทด้านเศรษฐศาสตร์แรงงาน จากมหาวิทยาลัยวิสคอนซิน สหรัฐอเมริกา ต่อมาได้รับพระราชทานปริญญาสังคมสงเคราะหศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์

การทำงาน
--------

ศ.พิเศษ นิคม จันทรวิทุรเคยเป็นเลขาธิการสภาสังคมสงเคราะห์แห่งประเทศไทยคนแรก เป็นข้าราชการกรมประชาสงเคราะห์ และดำรงตำแหน่งอธิบดีกรมแรงงาน ในช่วง พ.ศ. 2515-2519 ระหว่างปี พ.ศ. 2519-2522 ได้ปฏิบัติงานในฐานะผู้อำนวยการสำนักงานพัฒนาบริหารงานด้านแรงงานขององค์การแรงงานระหว่างประเทศ (ILO) ต่อมาได้เป็นผู้อำนวยการองค์การแรงงานระหว่างประเทศประจำกรุงธักกา ประเทศบังคลาเทศ จนถึงปี พ.ศ. 2525 จึงได้กลับมาทำงานที่ประเทศไทยเกี่ยวกับการผลักดันการเคลื่อนไหวปฏิรูปกฎหมายด้านแรงงานและสวัสดิการสังคม อีกทั้งยังเป็นอาจารย์พิเศษ บรรยายวิชากฎหมายแรงงาน คณะ นิติศาสตร์ มหาวิทยาลัยธรรมศาสตร์ และได้รับการแต่งตั้งเป็น ศาสตราจารย์พิเศษ ในเวลาต่อมา

ศ.พิเศษ นิคม เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

ศ.พิเศษ นิคม เคยลงสมัครรับเลือกตั้งสมาชิกสภาผู้แทนราษฎรเมื่อปี พ.ศ. 2529 สังกัดพรรคประชาธิปัตย์ โดยลงสมัครในเขต 8 กรุงเทพมหานคร ร่วมกับ ดร.ศุภชัย พานิชภักดิ์ และนายสมัย เจริญช่าง แต่ศ.พิเศษ นิคมกับนายสมัยไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2523 –  เหรียญจักรพรรดิมาลา (ร.จ.พ.)

ดูเพิ่ม
-------

* มูลนิธิ นิคม จันทรวิทุร

อ้างอิง
-------

1. ↑  "พระบรมราชโองการ แต่งตั้งสมาชิกสภานิติบัญญัติแห่งชาติ" (PDF). คลังข้อมูลเก่าเก็บจากแหล่งเดิม (PDF)เมื่อ 2015-09-27. สืบค้นเมื่อ 2014-07-08.
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์[*ลิงก์เสีย*], เล่ม ๑๑๒ ตอนที่ ๑๗ ข หน้า ๖, ๔ ธันวาคม ๒๕๓๘
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๔, ๔ ธันวาคม ๒๕๓๒
4. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๗ ตอนที่ ๑๘๘ ง ฉบับพิเศษ หน้า ๒๔๑๙, ๕ ธันวาคม ๒๕๒๓

* สารานุกรมทรัพยากรมนุษย์ สถาบันทรัพยากรมนุษย์ มหาวิทยาลัยธรรมศาสตร์[*ลิงก์เสีย*]
บทความนี้เกี่ยวกับภาพยนตร์ในปี ค.ศ. 2010 สำหรับการ์ตูนในปี ค.ศ. 1973 ดูที่ โรบินฮู้ด (ภาพยนตร์ พ.ศ. 2516)

***จอมโจรกู้แผ่นดินเดือด*** (อังกฤษ: Robin Hood) เป็นภาพยนตร์แนวโลดโผนแนวผจญภัย กำกับโดย ริดลีย์ สก็อตต์ นำแสดงโดย รัสเซล โครว์ เคต บลานชตต์ แมทธิว แม็กเฟเดียน มาร์ก สตรอง เข้าฉายในประเทศไทยวันที่ 13 พฤษภาคม, พ.ศ. 2553 ความยาว 141 นาที

นักแสดง
-------

* รัสเซล โครว์ (Russell Crowe)
* เคต แบล็นเช็ตต์ (Cate Blanchett)
* สก็อตต์ กริมส์ (Scott Grimes)
* วิลเลี่ยม เฮิร์ต (William Hurt)
* เควิน ดูแรนด์ (Kevin Durand)
* อลัน ดอยล์ (Alan Doyle)

เนื้อเรื่อง
-----------

 **โรบินฮู้ด** นำเสนอเรื่องราวชีวิตของนักแม่นธนู ที่แต่เดิมเคยสนใจแต่เรื่องการเอาตัวเองให้รอดเท่านั้น จากการเป็นทหารประจำกองทัพของพระเจ้าริชาร์ดที่สู้รบกับฝ่ายฝรั่งเศส เมื่อพระเจ้าริชาร์ดสิ้นชีพ โรบินเดินทางไปยังเมืองน็อตติ้งแฮม เมืองที่กำลังทุกข์ยากจากการคอรัปชั่นของนายอำเภอจอมกดขี่ข่มเหง และการเก็บภาษีอย่างไม่เป็นธรรม ที่นั่น โรบินตกหลุมรักม่ายสาว เลดี้แมเรี่ยน (เคต แบลนเชตต์) หญิงสาวที่เกิดความกังขาในตัวตนและแรงจูงใจของชายหนุ่มจากป่าลึกผู้นี้ ด้วยหวังว่าจะได้หัวใจของแม่หญิงแมเรี่ยน และช่วยหมู่บ้านเอาไว้ โรบิน (รัสเซล โครว์) ได้รวบรวมแก๊งค์ที่มีฝีมือในการสู้รบขึ้นมา พวกเขาได้ร่วมมือกันปล้นสดมภ์คนรวยเพื่อชดเชยต่อความไม่เป็นธรรมภายใต้การปกครองของนายอำเภอโฉด

รัสเซล โครว์ กับ เคต แบลนเชตต์ ในภาพยนตร์
เพราะประเทศชาติอ่อนแอจากการสู้รบนานหลายทศวรรษ รวมถึงการปกครองอย่างไร้ประสิทธิภาพของกษัตริย์องค์ใหม่ และความอ่อนแอ จนถึงการก่อจลาจลจากภายในและภัยศึกจากภายนอก โรบินและแก๊งค์โจรของเขาตั้งใจที่จะเผชิญหน้ากับการผจญภัยที่ยิ่งใหญ่ขึ้น ชายที่ไม่น่าจะกลายมาเป็นฮีโร่ได้ รวมถึงพันธมิตรของเขารวมกำลังกันปกป้องประเทศชาติจากการเกิดสงครามกลางเมืองนองเลือด และคืนความรุ่งโรจน์ให้กับอังกฤษอีกครั้ง

อ้างอิง
-------

1. 1 2  "Robin Hood (2010)". Box Office Mojo. สืบค้นเมื่อ 2010-06-21.

แหล่งข้อมูลอื่น
---------------



วิกิคำคมมีคำคมเกี่ยวกับ ***จอมโจรกู้แผ่นดินเดือด***

วิกิมีเดียคอมมอนส์มีสื่อที่เกี่ยวข้องกับ **จอมโจรกู้แผ่นดินเดือด**

* เว็บไซต์ทางการ
* *จอมโจรกู้แผ่นดินเดือด* ที่อินเทอร์เน็ตมูวีเดตาเบส
* *จอมโจรกู้แผ่นดินเดือด* ที่บ็อกซ์ออฟฟิศโมโจ
* *จอมโจรกู้แผ่นดินเดือด* ที่รอตเทนโทเมโทส์
* *จอมโจรกู้แผ่นดินเดือด* ในเมทาคริติก
***ฮาร์ลีย์-เดวิดสัน: วีลส์ออฟฟรีดอม*** (อังกฤษ: *Harley-Davidson: Wheels of Freedom*) เป็นเกมแข่งรถที่พัฒนาโดยแคโนพีเกมส์ และจีทูเอ็ม เกมส์ ซึ่งได้รับการเผยแพร่โดยอินโฟแกรมส์ใน ค.ศ. 2000

รูปแบบการเล่น
-------------

ภาพหน้าจอแสดงการแข่งความเร็ว "เช็กพอยต์แรลลี" ที่กำลังเกิดขึ้น
*ฮาร์ลีย์-เดวิดสัน: วีลส์ออฟฟรีดอม* ต่อยอดจากภาค*เรซอะครอสอเมริกา*ก่อนหน้า โดยให้ผู้เล่นมีส่วนร่วมในกิจกรรมแรลลีมอเตอร์ไซค์ต่าง ๆ ทั่วสหรัฐ กิจกรรมใหม่สำหรับเกมนี้คือด่านแรลลีตามเช็กพอยต์ ซึ่งคล้ายกับเกม*โมโตครอสแมดเนส* และ*มิดไนต์คลับ* พร้อมด้วยโหมดเกมโป๊กเกอร์รันที่นอกจากจะชนะการแข่งขันแล้ว ผู้เล่นจะต้องมีขาไพ่โป๊กเกอร์ที่ดีที่สุดเมื่อสิ้นสุดการวิ่งแต่ละครั้ง เช่นเดียวกับเกมฮาร์ลีย์-เดวิดสันรุ่นก่อน ๆ ภาค*วีลส์ออฟฟรีดอม*ใช้มอเตอร์ไซค์หลายรุ่นจากบริษัท เช่น ฮาร์ลีย์-เดวิดสัน แฟตบอย ที่กลับมา พร้อมกับซอฟเทลดูซ, ไดนาไวด์ไกลด์ และไนต์เทรน ตรงกันข้ามกับด่านตามทางยาวจากจุดหนึ่งไปยังอีกจุดหนึ่งในภาค*เรซอะครอสอเมริกา* ภาค*วีลส์ออฟฟรีดอม*เป็นแบบโอเพนเวิลด์ในธรรมชาติ ด้วยด่านเช็กพอยต์แบบโอเพนเวิลด์และเซอร์กิต รวมถึงความสามารถในการเลือกกิจกรรมตามอัธยาศัย

การปรับปรุงอื่น ๆ ได้แก่ การเพิ่มเอ็นจินฟิสิกส์ฮาวอค กับฟิสิกส์ตุ๊กตาผ้า และแอนิเมชันตัวละครใหม่ ทำให้ตัวละครของผู้เล่นแยกจากมอเตอร์ไซค์ได้เมื่อชนกับฉากหรือคู่แข่ง รวมถึงการรวมบริการจับคู่ของเว็บไซต์เกมสปาย ทำให้ผู้เล่นสามารถเข้าร่วมหรือโฮสต์เซสชันหลายผู้เล่นได้ง่ายขึ้น เมื่อเทียบกับองค์ประกอบหลายผู้เล่นในภาคก่อนซึ่งถูกวิพากษ์วิจารณ์ว่าใช้งานลำบาก

การตอบรับ
---------

การตอบรับภาค*วีลส์ออฟฟรีดอม*เป็นแบบผสม ผู้วิจารณ์สังเกตเห็นการปรับปรุงจากภาคก่อน แต่บ่นเกี่ยวกับปัญญาประดิษฐ์ของเกมและปัญหาทางเทคนิค องค์ประกอบของผู้เล่นหลายคนยังถูกตั้งคำถาม สาเหตุหลักมาจากจำนวนผู้เล่นที่เบาบาง แม้จะใช้บริการจับคู่และตัวเลือกที่จำกัด

สตีเวน พูล จากเว็บไซต์*เกมสปอต*กล่าวว่า "หากคุณกำลังมองหาการแข่งรถมอเตอร์ไซค์สมรรถนะสูงบนพีซี คุณจะต้องแตะเกมนี้ในระยะเวลาสั่งซื้ออันสั้น" พวกเขาให้คะแนนเกมนี้ที่ 5.3 (ปานกลาง) ในการวิจารณ์แบบผสมที่คล้ายคลึงกัน วินเซนต์ โลเปซ จากเว็บไซต์*ไอจีเอ็น*ได้กล่าวถึงการปรับปรุงด้านกราฟิกที่เหนือเกมภาคก่อน, โครงสร้างแบบปลายเปิด และการรวมเกมสปายอาร์เคด แต่ติเตียนปัญญาประดิษฐ์ที่เอาแน่เอานอนไม่ได้และขาดความยาก โดยกล่าวว่า "หากบางที คุณสนุกกับการใช้จ่ายเงินไปกับของมีค่า เช่น พูดว่า... ก็เกมอื่น ๆ ในตลาด มากกว่าที่คุณน่าจะใช้เงินยี่สิบเหรียญ และซื้อ*ซูเปอร์ไบก์ 2001* ให้ตัวเอง หรืออย่างน้อยบางสิ่งก็มีค่ามากกว่าเล็กน้อย"

ส่วนบทวิจารณ์ที่เป็นบวกมากกว่า มาจากชอว์น สไนเดอร์ แห่งเกมมิงเอกเซลเลนซ์ เขาถือว่า "เป็นก้าวที่ยิ่งใหญ่มากจากภาคก่อน" แต่ยังตั้งข้อสังเกตถึงการขาดความยากของเกม รวมทั้งการควบคุมยานพาหนะที่ไม่ดี

อ้างอิง
-------

1. ↑  "Harley-Davidson: Wheels of Freedom". *IGN*. สืบค้นเมื่อ 3 September 2017.
2. 1 2  Poole, Stephen (15 December 2000). "Harley Davidson: Wheels of Freedom Review". *GameSpot*. สืบค้นเมื่อ 10 August 2017.
3. 1 2  Snider, Shawn (10 February 2001). "Harley Davidson: Wheels of Freedom Review". *GamingExcellence*. คลังข้อมูลเก่าเก็บจากแหล่งเดิมเมื่อ 2021-10-26. สืบค้นเมื่อ 10 August 2017.
4. 1 2  Lopez, Vincent (10 January 2001). "Harley-Davidson: Wheels of Freedom - IGN". *IGN*. สืบค้นเมื่อ 10 August 2017.
**เซย์เยด โมแฮมแมด ฆอแทมี** (เปอร์เซีย: سید محمد خاتمی Sayyid Mohammad Khatami) เป็นนักการเมืองชาวอิหร่าน ดำรงตำแหน่งรัฐมนตรีกระทรวงวัฒนธรรมระหว่างค.ศ. 1982 ถึง 1992 และต่อมาเป็นประธานาธิบดีอิหร่านสองสมัยระหว่างค.ศ. 1997 ถึง 2005

โมแฮมแมดเป็นบุตรของรูฮุลลอฮ์ ฆอแทมี นักบวชระดับสูงในเมืองยาซิด โมแฮมแมดจบการศึกษาระดับปริญญาตรีในสาขาปรัชญาตะวันตกจากมหาวิทยาลัยอิสฟาฮาน และศึกษาต่อระดับปริญญาโทในสาขาศึกษาศาสตร์ แต่ลาออกกลางคันเพื่อศึกษาวิชาอิสลามที่เมืองโกม เขาศึกษาวิชาอิสลามที่นั่นเป็นเวลาเจ็ดปีและจบการศึกษาระดับสูงสุดที่เรียกว่า *อิจญ์ติฮาด* จากนั้นได้ดำรงตำแหน่งประธานศูนย์อิสลามที่นครฮัมบวร์คในเยอรมนีตะวันตกระหว่างปี 1978 ถึง 1980

ก่อนดำรงตำแหน่งประธานาธิบดี ฆอแทมีเป็นผู้แทนราษฎรระหว่างปี 1980 ถึง 1982, เป็นผู้บริหารหนักสือพิมพ์เคย์แฮน, เป็นรัฐมนตรีว่าการกระทรวงวัฒนธรรมและแนวทางอิสลามระหว่างปี 1989 ถึง 1992, เป็นผู้อำนวยการหอสมุดแห่งชาติอิหร่านระหว่างปี 1992 ถึง 1997 และเป็นสมาชิกคณะมนตรีการปฏิวัติวัฒนธรรม ฆอแทมีสามารถพูดภาษาเปอร์เซีย (ภาษาเกิด), ภาษาอาหรับ, ภาษาอังกฤษ และภาษาเยอรมัน

ในเดือนพฤษภาคม ค.ศ. 1997 ฆอแทมีได้รับเลือกเป็นประธานาธิบดีคนที่ 5 ด้วยคะแนนเสียง 69.6% ของผู้ใช้สิทธิ์ออกเสียง เขาได้รับเลือกสมัยที่สองในปี 2001 ด้วยคะแนนเสียง 77.1% ของผู้ใช้สิทธิ์ออกเสียง เขาดำรงตำแหน่งครบวาระสูงสุดตามรัฐธรรมนูญในปี 2005 

ตลอดช่วงที่เขาเป็นประธานาธิบดี เขาได้ผลักดันให้เกิดการปฏิรูปมากมายในประเทศ อาทิ เกิดการเลือกตั้งส่วนท้องถิ่นครั้งแรก, สนับสนุนภาคประชาสังคมและหลักนิติธรรม, ส่งเสริมให้ประชาชนวิพากษ์วิจารณ์ผู้มีอำนาจระดับสูง, อนุญาตให้สื่อสิ่งพิมพ์แสดงความเห็นทางการเมืองที่หลากหลาย, พื้นฟูความสัมพันธ์กับต่างชาติและผลักดันให้สถานทูตของชาติยุโรปในอิหร่านเปิดทำการอีกครั้ง เป็นต้น

อ้างอิง
-------

1. ↑  "Profile: Mohammad Khatami". *BBC News*. 6 June 2001.
2. ↑   Said Amir Arjomand.Civil Society and the Rule of Law in the Constitutional Politics of Iran

| * ด
* ค
* ก
อิหร่าน ประธานาธิบดีอิหร่าน |
| --- |
| 
* แอโบลแฮแซน แบนีแซดร์ (2523–2524)
* โมแฮมแมดแอลี แรจออี (2524)
* แอลี ฆอเมเนอี (2524–2532)
* แอกแบร์ ฮอเชมี แรฟแซนจอนี (2532–2540)
* โมแฮมแมด ฆอแทมี (2540–2548)
* แมฮ์มูด แอฮ์แมดีเนฌอด (2548–2556)
* แฮแซน โรว์ฮอนี (2556–2564)
* เอบรอฮีม แรอีซี (2564–ปัจจุบัน)

 |  |
พลยุทธ อังกินันทน์ (21 กันยายน พ.ศ. 2517) นักการเมืองและ นักธุรกิจชาวไทย อดีตรองนายกเทศมนตรีเมืองเพชรบุรีและ หัวหน้ากลุ่มผาด

ประวัติ
-------

พลยุทธ อังกินันทน์ ชื่อเล่น "เปี๊ยบ" เกิดเมื่อวันที่ 21 กันยายน พ.ศ. 2517 เป็นบุตรคนที่ 4 ของนายยุทธ อังกินันทน์ อดีตรัฐมนตรี (ส.ส.เพชรบุรี 7 สมัยติดต่อกัน) กับนางบุปผา รอบรู้ (อังกินันทน์) อดีตนายกเทศมนตรีเมืองเพชรบุรีหลายสมัยติดต่อกัน

งานการเมือง
-----------

### เข้าวงการ "การเมือง"

พลยุทธเริ่มเล่นการเมืองในปี พ.ศ. 2542 โดยได้รับเลือกตั้งเป็น สมาชิกสภาเทศบาลเมืองเพขรบุรี ในนามกลุ่มผาด

### เลขานุการนายกเทศมนตรีเมืองเพชรบุรี

ในปี พ.ศ. 2546 พลยุทธได้รับการเลือกตั้งให้เป็นเลขานุการนายกเทศมนตรีเมืองเพชรบุรีจนถึงปี พ.ศ. 2552

### รองนายกเทศมนตรีเมืองเพชรบุรี สมัยแรก

พลยุทธเริ่มดำรงตำแหน่งรองนายกเทศมนตรีเมืองเพชรบุรีเมื่อปี พ.ศ. 2552 ถึง 1 กุมภาพันธ์ พ.ศ. 2564 โดยมารับช่วงต่อจากพี่ชาย ยุทธพล อังกินันทน์ เนื่องจากได้รับเลือกตั้งเป็นสมาชิกสภาผู้แทนราษฎร ในขณะนั้น

หัวหน้ากลุ่มผาด
---------------

ในปี พ.ศ. 2564 พลยุทธได้รับเลือกให้เป็นหัวหน้ากลุ่มผาดหลังจาก ยุทธ อังกินันทน์ ได้หมดวาระในยุคกลุ่มผาดภายใต้ทีมบริหารพลยุทธได้มีการเปลี่ยนแปลงหลายอย่างไม่ว่าจะเป็นสโลแกน โลโก้และ นโยบายเป็นต้น

### การเลือกตั้งนายกเทศมนตรีเมืองเพชรบุรี พ.ศ. 2564

หลังจาก ยุทธ อังกินันทน์ ผู้เป็นพ่อได้ว่างมือทางการเมือง พลยุทธได้ความไว้วางใจให้ลงเลือกตั้งเป็นนายกเทศมนตรีเมืองเพชรบุรีในนามกลุ่มผาด พลยุทธได้รับเป็นผู้สมัครหมายเลข 1 แต่ไม่ได้รับการเลือกตั้งโดยแพ้คู่แข่งอันดับ 1 ไปเพียง 206 คะแนน

งานธุรกิจ
---------

นอกจากการเป็นการเมืองแล้ว พลยุทธยังประกอบอาชีพธุรกิจโรงงานนำ้แข็งโดยเป็นประธานกรรม บจก.ชะอำธารทิพย์ และทำเกษตรกรนาเกลืออีกด้วย

ชิวิตส่วนตัว
------------

พลยุทธสมรสกับ สรินทร์ เวชโอสถ เมื่อปี พ.ศ. 2549 และมีบุตร 2 คนคือ ณัฐฌา อังกินันทน์ และ ภาวิศ อังกินันทน์

ประสบการณ์ทำงาน
---------------

* รองนายกฯเมืองเพชรบุรี ด้านสาธารณสุข
* ประธานกรรมการ บริษัท ชะอำธารทิพย์ จำกัด
* ประธานกรรมการ บริษัท พี.เอ. พรอสเพอร์ จำกัด
* ประธานสหกรณ์เครดิตยูเนี่ยน ชุมชนเมืองเพชรบุรี
* เลขานุการนายกฯเมืองเพชรบุรี
* ประธานชุมชนจันทราวาส

การศึกษา
--------

* โรงเรียนอรุณประดิษฐ
* โรงเรียนวชิราวุธวิทยาลัย
* โรงเรียนพรหมานุสรณ์
* All Saint College
* The Art Institute of Fort Lauderdale
* สถาบันบัณฑิตพัฒนบริหารศาสตร์ (NIDA)

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)

อ้างอิง
-------

1. ↑
2. ↑
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2023-07-19. สืบค้นเมื่อ 2023-07-19.
5. ↑
6. ↑
7. ↑
แผนที่ประเทศออสเตรเลียซึ่งแสดงจุดตั้งของ โอลิมปิก แดม ในทางตอนใต้ของประเทศออสเตรเลีย
**โอลิมปิก แดม** (อังกฤษ: Olympic Dam) เป็นศูนย์กลางเหมืองแร่ของรัฐเซาท์ออสเตรเลีย ตั้งอยู่ห่างจากเมืองแอดิเลด เมืองหลวงของรัฐเซาท์ออสเตรเลียไปทางตะวันตกเฉียงเหนือประมาณ 550 กิโลเมตร ที่นี่เป็นแหล่งแร่ทองแดง, ทอง, เงิน และยูเรเนียมขนาดมหึมา มีทั้งกิจกรรมขุดแร่ใต้ดิน และโรงงานแยกแร่ในที่เดียวกัน โอลิมปิก แดมนี้ เป็นแหล่งแร่ยูเรเนียมที่ใหญ่ที่สุดในโลก ถึงแม้ว่าแร่ยูเรเนียมจากที่นี่จะเป็นแหล่งรายได้ส่วนน้อยเท่านั้น

การใช้ประโยชน์
--------------

ผลผลิตของแร่ธาตุที่ได้จากเหมืองแร่ โอลิมปิก แดม
โอลิมปิก แดมถูกค้นพบใน พ.ศ. 2518 โดยบริษัทเวสเทิร์นไมน์นิง คอร์ปูเรชัน (อังกฤษ: Western Mining Corpulation) หรือ ดับบิวเอ็มซี รีซอร์ซเซส (อังกฤษ: WMC Resources) ในปัจจุบัน เริ่มดำเนินการขุดแร่ครั้งแรกเมื่อ พ.ศ. 2530 ปัจจุบัน ตกเป็นกรรมสิทธิ์ของบริษัท บีเฮชพี บิลลิตัน (อังกฤษ: BHP Billiton) บริษัทแม่ของดับบิวเอ็มซี รีซอร์ซเซส โดยมีการโดนทรัพย์สินในปี พ.ศ. 2548 ปัจจุบัน การขุดเหมืองนี้ใช้เทคนิกวิศวกรรมที่เรียกว่า "Sublevel Open Stopping" โดยใช้เครื่องมือสมัยใหม่ที่ให้ประสิทธิผลสูง จากการสำรวจในเดือนมีนาคม พ.ศ. 2548 พบว่า โอลิมปิก แดมผลิตแร่ได้ถึง 9.1 ล้านตันต่อปี เป็นเหมืองแร่ที่มีกำลังผลิตสูงสุดในออสเตรเลีย และใน พ.ศ. 2548นี้เอง มีการขุดทองแดงมากกว่า 220,000 และ ยูเรเนียม ออกไซด์ 4,500 ตัน ทองแดงและยูเรเนียม ออกไซด์ที่ขุดได้นี้จะถูกส่งไปยังพอร์ท แอดิเลด คนงานในเหมืองส่วนใหญ่จะอาศัยอยู่ในเมือง ร็อซบี ดาว์นส์และอันดามูกา มีเที่ยวบินโดยสารเดินทางสู่โอลิมปิกแดมสามารถลงจอดได้ที่ท่าอากาศยานโอลิมปิกแดม

โอลิมปิก แดมใช้น้ำบาดาลจากอ่างเก็บน้ำ เกรท อาเทเซียวันละ 35 ล้านลิตร กลายเป็นอุตสาหกรรมที่ใช้น้ำบาดาลสูงที่สุดในซีกโลกใต้

การขยายกำลังผลิต
----------------

แผนการขยายกำลังผลิตนั้น มีเป้าหมายอยู่ที่ 40ล้านตันต่อปี โดยมุ่งผลิตทองแดงปีละ 450,000 ตัน และยูเรเนียม ออกไซด์ปีละ 14,000 ตัน แผนการขยายากำลังผลิตจะเริ่มลงมือในช่วงกลางปีพ.ศ. 2551 และจะแล้วเสร็จในปีพ.ศ. 2556

ปีพ.ศ. 2550 บริษัทบีเฮชพี บิลลิตันกลายเป็นที่สนใจต่อสื่อมวลชนเนื่องจากความล่าช้าในการส่งรายงานผลกระทบต่อสิ่งแวดล้อม(อังกฤษ: environmental impact statement) สำหรับแผนการขยายกำลังผลิตที่โอลิมปิก แดม และความไม่เหมาะสมในแผนการขยายกำลังผลิต

อ้างอิง
-------

1. ↑  "Indigenous nuclear campaigner wins national environment award". คลังข้อมูลเก่าเก็บจากแหล่งเดิมเมื่อ 2008-02-13. สืบค้นเมื่อ 2008-11-04.
2. 1 2  Uranium mining and the question of corporate social responsibility

แหล่งข้อมูลอื่น
---------------

* South Australian History เก็บถาวร 2007-07-03 ที่ เวย์แบ็กแมชชีน
* Infomine Minesites
* BHP Billiton
* Olympic Dam EIS Project เก็บถาวร 2009-09-24 ที่ เวย์แบ็กแมชชีน (Environmental impact statement)
* Olympic Dam Timeline  เก็บถาวร 2008-09-08 ที่ เวย์แบ็กแมชชีน
* An Analysis of BHP Billiton’s Olympic Dam Upgrade เก็บถาวร 2008-11-21 ที่ เวย์แบ็กแมชชีน
* Social and Ecological Impact of Water Extraction for a Copper-Uranium Mine
* Olympic Dam expansion: a risk too great เก็บถาวร 2008-01-30 ที่ เวย์แบ็กแมชชีน
**วัดลำโพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านลำโพ ตำบลลำโพ อำเภอบางบัวทอง จังหวัดนนทบุรี ปัจจุบันพระครูประโชติจันทรสิริดำรงตำแหน่งเจ้าอาวาส

ประวัติ
-------

บริเวณคลองลำโพต่อเนื่องไปถึงหนองกล่ำเดิมเป็นป่าเบญจพรรณและเป็นที่ลุ่ม ประมาณ พ.ศ. 2435 ได้มีราษฎรจับจองที่ดินหักร้างถางป่าเพื่อทำนาจนเกิดเป็นชุมชนขึ้น จากชุมชนบ้านกระโจมทอง บ้านหนองกล่ำบริเวณหนองกล่ำ คลองข่อย และต่อเนื่องมาถึงบริเวณคลองลำโพ ชาวบ้านได้ร่วมกันสร้างวัดเมื่อวันที่ 10 มิถุนายน พ.ศ. 2442 โดยนายบุญชู นางเฉย บุญชูเจริญ นายชื่น นาคแดด เป็นผู้บริจาคที่ดินและดำเนินการสร้างวัด เมื่อสร้างเสร็จได้ตั้งชื่อวัดตามภูมิประเทศที่ตั้งวัดคือคลองลำโพ วัดได้รับพระราชทานวิสุงคามสีมาเมื่อวันที่ 21 มีนาคม พ.ศ. 2475

อาคารเสนาสนะ
------------

อุโบสถเป็นอาคารคอนกรีตเสริมเหล็กขนาด 4 ห้อง หลังคาลด 2 ชั้น ด้านหน้าและด้านหลังมีมุขคลุมชานชาลาทั้ง 2 ด้าน เครื่องลำยองเป็นปูน ช่อฟ้า ใบระกา และหางหงส์ ประดับด้วยกระจกสีทอง หน้าบันด้านหน้าประดิษฐานพระพุทธรูปปางมารวิชัย ล้อมด้วยกระหนกเปลว หน้าบันคอสองเป็นลายกระหนกเปลวเช่นเดียวกัน หน้าบันปีกนกเป็นลายกระหนกเปลว ระหว่างเสามุขห้องกลางทำเป็นกรอบลายใบเทศ ปลายกรอบเป็นรูปหัวนาค ระหว่างเสามุขมีกระหนกประดับด้วยลายประจำยาม หน้าบันด้านหลังเป็นเทพนมล้อมด้วยลายกระหนกก้านขด อุโบสถมีพระประธานปางมารวิชัยพร้อมด้วยพระโมคคัลลานะและพระสารีบุตร

ศาลาการเปรียญเป็นอาคาร 2 ชั้น ชั้นบนเป็นอาคารแบบศาลาไทยทรงโรง ไม่มีหลังคาลด มีพาไลคลุมออกมาโดยรอบทั้ง 4 ด้าน เครื่องลำยอง ช่อฟ้า ใบระกา และหางหงส์ เป็นปูนประดับด้วยกระจกสีทอง หน้าบันเป็นรูปพัดยศพระครูสัญญาบัตร ล้อมด้วยลายกระหนกก้านขด มีศาลาทรงไทยสร้างติดกันอีก 2 หลัง

ศาลาจัตุรมุขเป็นอาคารทรงไทย ภายในศาลาประดิษฐานพระพุทธรูปและรูปหล่ออดีตเจ้าอาวาสวัดลำโพ ผนังด้านหลังเขียนภาพต้นพระศรีมหาโพธิ์เต็มผนัง มีรูปเทวดา 2 องค์ ด้านหน้าประดิษฐานรูปหล่อของอดีตเจ้าอาวาสวัดลำโพ 2 รูป คือ พระครูนนทกิจโกศลและพระครูอุดม

รายนามเจ้าอาวาส
---------------

* พระอาจารย์ชม
* พระอธิการกล่อม
* พระอธิการแก้ว
* ครูนนทกิจโกศล (คล้อย)
* พระอธิการวัน
* พระครูนนทวิสุทธิ์ (อุดม อติชาคโร)
* พระครูประโชติจันทสิริ (สนอง โชติธัมโม)

อ้างอิง
-------

1. ↑  "วัดลำโพ". องค์การบริหารส่วนตำบลลำโพ.
2. ↑  "วัดลำโพ". ศูนย์ข้อมูลกลางทางวัฒนธรรม.
3. ↑  พิศาล บุญผูก (2551). *วัดในอำเภอบางบัวทอง* (PDF). มหาวิทยาลัยสุโขทัยธรรมาธิราช. p. 183–195. คลังข้อมูลเก่าเก็บจากแหล่งเดิม (PDF)เมื่อ 2021-01-08. สืบค้นเมื่อ 2021-02-05.
**โฮเวน ฮอนด้า** หรือ **โฮเวน ฮอร์ดา** (Joven Jorda) นักมวยสากลชาวฟิลิปปินส์ เกิดเมื่อ 24 เมษายน พ.ศ. 2516 ที่ จังหวัดเลย์เต ประเทศฟิลิปปินส์ สถิติการชก 42 ครั้ง ชนะ 15 (น็อค 13) เสมอ 4 แพ้ 23 เป็นนักมวยจากฟิลิปปินส์ที่มาชกชนะนักมวยสากลชาวไทยถึงถิ่นหลายคน เช่น ชนะ เอกพล โยธินพนาเวช จ้าวสิงห์ทอง นครหลวงโปรโมชั่น พนมเดช อ.ยุทธนากร และเม็ดเงิน กระทิงแดงยิม อดีตแชมป์โลกรุ่นฟลายเวทของสภามวยโลกด้วย

ประวัติ
-------

ฮอร์ดาขึ้นชกมวยสากลครั้งแรกเมื่อ 30 กันยายน พ.ศ. 2537 ชนะน็อค ซาน วิเซนเต ยก 1 ที่ ฟิลิปปินส์ จากนั้นขึ้นชกอีก 9 ครั้ง ชนะ 5 ครั้ง ก็เดินทางมาชกในไทยครั้งแรกเมื่อ พ.ศ. 2539 ชนะน็อค เอกพล โยธินพนาเวช ยก 6 และในปีเดียวกันนี้ เขายังชกชนะน็อค จ้าวสิงห์ทอง เฉลิมศรี ยก 8 ด้วย นอกจากนั้น ก็ชกแพ้คะแนน นภาพล เกียรติศักดิ์โชคชัย เด็ดดวง ป.พงษ์สว่าง ดาวจรัสน้อย ลูกบ่อทอง และแพ้น็อค โชคชัย โชควิวัฒน์ ยก 3 ต่อมา ใน พ.ศ. 2540 มาชกในไทย ชนะน็อค พนมเดช อ.ยุทธนากร ยก 5 แพ้คะแนน วีรพล นครหลวงโปรโมชั่น โผน แสงมรกต สุริยา ช.วีโก้ และแพ้น็อค หลักหิน ซีพียิม ยก 5 ส่วนในพ.ศ. 2541 ฮอร์ดาขึ้นชกเพียง 3 ครั้ง ซึ่งในนั้นเป็นการมาชกในไทย แพ้น็อค วีรพล นครหลวงโปรโมชั่น ยก 6 ด้วย จากนั้น ฮอร์ดาหยุดชกไป 4 ปี กลับมาชกอีกครั้งใน พ.ศ. 2545 ขึ้นชกแพ้บ้าง ชนะบ้าง จนได้มาชิงแชมป์ WBO เอเชียรุ่นแบนตัมเวท เมื่อ 2 พฤษภาคม พ.ศ. 2546 แพ้น็อค รัตนชัย ส.วรพิน ยก 4 ไม่ได้แชมป์ ต่อมา ใน พ.ศ. 2547 มาชกชนะน็อค เม็ดเงิน กระทิงแดงยิม ยก 4 ใน พ.ศ. 2548 เขามาชกแพ้คะแนน รัตนชัย ส.วรพิน และมาชิงแชมป์ ABCO รุ่นแบนตัมเวทเมื่อ 21 กันยายน พ.ศ. 2548 แพ้น็อค แสงหิรัญ ลูกบ้านใหญ่ ยก 3 จากนั้น ฮอร์ดาหยุดชกไป 3 ปี กลับมาชกอีกครั้งใน พ.ศ. 2551 โดยขึ้นชกที่ญี่ปุ่นอีก 3 ครั้ง หลังจากที่ชกแพ้น็อค ฮายาโตะ คิมูระ ยก 4 เมื่อ 16 ตุลาคม พ.ศ. 2552 ฮอร์ดาก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ WBOเอเชียฯ รุ่นแบนตัมเวท,2 พ.ค. 2546 แพ้น็อค รัตนชัย ส.วรพิน ยก 4 ที่ จ.สมุทรสาคร
	+ ชิงแชมป์ ABCO รุ่นซูเปอร์แบนตัมเวทเมื่อ 21 กันยายน 2548 แพ้น็อค แสงหิรัญ ลูกบ้านใหญ่ ยก 3 ที่ กทม.

อ้างอิง
-------

* (อังกฤษ) สถิติการชก boxrec.com
ฮาสวาร์ (อังกฤษ: Haswar) เป็นตัวละครจากเกมเก็นโซซุยโคเด็น ปรากฏตัวออกมาในภาค V, ฮาสวาร์เป็นผู้ดูแลดินแดนศักดิ์สิทธิ์แห่งลูนัส (Holy land of Lunas)

ข้อมูลส่วนตัว
-------------

ชื่อ: ฮาสวาร์ ฟาเลเนส (Haswar Falenas)   

ดวงดาวประจำตัว: เท็นโช (Tensyo)   

บ้านเกิด: โซล-ฟาเลนา (Sol-Falena)   

อายุ: มากกว่า 34 ปี  

เผ่าพันธุ์: มนุษย์   

รูนที่ถือครอง: ไม่ปรากฏ   

ครอบครัว: ชาฮีวาร์ (Shahrewar, มีศักดิ์เป็นมารดา)   

สถานะ: ผู้ดูแลดินแดนศักดิ์สิทธิ์แห่งลูนัส   

สถานที่อยู่ปัจจุบัน: ไ่ม่ปรากฏ   

สงครามที่เข้าร่วม: สงครามกลางเมืองในฟาเลนา

ประวัติ
-------

ฮาสวาร์เป็นลูกสาวของเจ้าหญิงชาฮีวาร์ (Princess Shahrewar) ลูกสาวคนโตของราชินีโอฮาซีทา (Queen Olhazeta) ราชินีองค์แรกของอาณาจักรฟาเลนา หลังราชินีโอฮาซีทาสิ้นพระชนม์ได้เกิดสงครามขึ้นระหว่างเจ้าหญิงชาฮีวาร์และเจ้าหญิงฟาฮาแรม (Princess Fahlzram) เจ้าหญิงทั้งสองต่อสู้กันเพื่อจะที่แย่งตำแหน่งการเป็นราชินีแห่งฟาเลนา ท้ายที่สุดเจ้าหญิงชาฮีวาร์โดนปลงพระชนม์โดยกองกำลังนีเตอร์เกต (Nether Gate) ซึ่งเป็นกองกำลังที่ฟาฮาแรมเป็นคนสร้างขึ้นมาอย่างลับๆ ฟาฮาแรมจึงได้ขึ้นเป็นราชินีแห่งฟาเลนาในที่สุด หลังจากนั้นสองปีราชินีฟาฮาแรมสิ้นพระชนม์ โดยให้ลูกสาวของตน อาสแตส ขึ้นครองราชย์ต่อจากเธอ ดังนั้นฮาสวาร์จึงไม่มีโอกาสได้เข้าเป็นราชินีแห่งฟาเลนาแต่มีเชื้อสายกษัตริย์อยู่ในตัว

ฮาสวาร์ได้รับเลือกเข้าเป็นผู้ดูแลดินแดนศักดิ์สิทธิ์แห่งลูนัส และได้มีโอกาสในการเลี้ยงดูเจ้าชายแห่งฟาเลนาแม้เธอจะยุ่งมากกับหน้าที่ของการดูแลดินแดนศักดิ์สิทธิ์ก็ตาม แม้ว่าเธอจะไม่มีโอกาสในการได้เข้าเป็นราชินีแห่งฟาเลนา แต่เธอกลับไม่เคยเสียใจกับสิ่งที่เกิดขึ้นและบอกกับตนเองเสมอว่า อาสแตสสามารถทำหน้าที่นี้ได้ดีมากกว่าเธอ แต่ก็ยังคงมีบุคคลส่วนมากที่ไม่เห็นด้วยกับความคิดนั้น

ขณะเกิดสงครามกลางเมืองในฟาเลนา ฮาสวาร์เองต้องการที่จะให้ความช่วยเหลือกับเจ้าชายแห่งฟาเลนาและหมายรวมถึงเจ้าหญิงลิมสเลียด้วยเช่นกัน แต่ไม่สามารถทำอะไรได้มากนัก นอกจากการให้กำลังใจเพียงอย่างเดียว แม้แต่ในวันขึ้นครองราชย์ของเจ้าหญิงลิมสเลียเองก็ตาม ดังนั้นเมื่อถึงโอกาสที่เจ้าชายเข้ามาชวนเธอไปเป็นพวก ฮาสวาร์จึงไม่ปฏิเสธในการออกเดินทางไปกับเจ้าชายเลย

ภายหลังสงครามสิ้นสุดลงเธอกลับไปทำหน้าที่เป็นผู้ดูแลดินแดนศักดิ์สิทธิ์แห่งลูนัส และได้แต่งงานไปโดยที่ไม่มีใครคาดคิด

วิธีการนำเป็นพวก
----------------

ซุยโคเด็นภาค Vให้เราพาทาคามุไปยังดินแดนศักดิ์สิทธิแห่งลูนัส หลังจากคุยกับฮาสวาร์ เธอจะเข้าร่วมเป็นพวกกับเราพร้อมกับอิซาโตะและเออดา (Urda)
**ลอว์เรนซ์ เลสสิก** (Lawrence Lessig) (เกิด 3 มิถุนายน พ.ศ. 2504) เป็นนักวิชาการชาวอเมริกัน ปัจจุบันดำรงตำแหน่งศาสตราจารย์กฎหมาย ที่วิทยาลัยกฎหมายสแตนฟอร์ด และเป็นผู้ก่อตั้ง ศูนย์เพื่ออินเทอร์เน็ตและสังคม (Center for Internet and Society) ของวิทยาลัย เขาเป็นที่รู้จักมากที่สุดในฐานะผู้สนับสนุนให้ลดข้อจำกัดกฎหมายเรื่องลิขสิทธิ์ เครื่องหมายการค้า และแถบความถี่คลื่นวิทยุ โดยเฉพาะที่เกี่ยวกับการประยุกต์กับเทคโนโลยี

ประวัติ
-------

เลสสิกเกิดที่เมืองแรพิดซิตี ในรัฐเซาท์ดาโคตา เข้ารับการศึกษาระดับปริญญาตรีในสาขาเศรษฐศาสตร์และการจัดการจากวอร์ตัน มหาวิทยาลัยเพนซิลเวเนีย ต่อระดับปริญญาโทจาก มหาวิทยาลัยเคมบริดจ์ และปริญญาเอกที่มหาวิทยาลัยเยล

ก่อนหน้าสแตนฟอร์ด เลสสิกสอนอยู่ที่วิทยาลัยกฎหมายฮาร์วาร์ด ที่ซึ่งเขาเคยเป็นผู้อำนวยการศูนย์เบิร์กมานเพื่ออินเทอร์เน็ตและสังคม (Berkman Center for Internet & Society)
และที่วิทยาลัยกฎหมายชิคาโก เลสสิกถือว่าเป็นกลุ่มเสรีนิยม แต่เขาก็เคยเป็นเสมียนให้กับผู้พิพากษาอนุรักษนิยมที่ทรงอิทธิพลสองคน คือ Richard Posner และ Antonin Scalia

หนังสือที่เขียน
---------------

* *Code and Other Laws of Cyberspace* (พ.ศ. 2543)
* *The Future of Ideas* (พ.ศ. 2544)
* *Free Culture* (พ.ศ. 2547). เลสสิกเผยแพร่งานชิ้นนี้ด้วยสัญญาอนุญาต Creative Commons License Attribution-NonCommercial.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ลอว์เรนซ์ เลสสิก**

* เว็บไซต์ของลอว์เรนซ์ เลสสิก
**อะพาเช่ เว็บเซิร์ฟเวอร์** (อังกฤษ: Apache HTTP Server) คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ

ที่มาของชื่อ *Apache* มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่าอะแพชีหรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง

ความสามารถ
----------

การที่อาปาเช่เป็นซอฟต์แวร์ที่อยู่ในลักษณะของ โอเพ่นซอร์ส ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod\_perl, mod\_python หรือ mod\_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ เอชทีเอ็มแอล อย่างเดียว
นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod\_auth, mod\_access, mod\_digest) หรือเพิ่มความปลอดภัยในการสื่อสารผ่าน โพรโทคอล https (mod\_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod\_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ mod\_rewrite เป็นเครื่องมือที่จะช่วยให้ url ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์ *http://www.yourdomain.com/board/quiestion.php?action=viewtopic&qid=2xDffw* แต่หลังจากใช้ mod\_rewrite จะทำให้สั้นลง กลายเป็น *http://www.yourdomain.com/board/question/2xDffw* ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด

ตราสัญลักษณ์ซึ่งเข้าใจว่า มาจากขนนกอินทรีบนหมวกของอินเดียแดง
ส่วนแบ่งการตลาดของเซิร์ฟเวอร์ที่ได้รับความนิยมในปัจจุบัน ตั้งแต่ สิงหาคม 2539 ถึง มกราคม 2549

อ้างอิง
-------

1. ↑  [ ที่มาของชื่อ Apache
2. ↑  http://www.apache.org/foundation/faq.html#name Why was the name 'Apache' chosen?

* 
*

แหล่งข้อมูลอื่น
---------------

* เว็บไซต์อย่างเป็นทางการ
* Apache webserver คืออะไร
พระมหาธาตุแก่นนคร วัดหนองแวง
**พระมหาธาตุแก่นนครอนุสรณ์สาธุชน** วัดหนองแวง ตั้งอยู่ที่ถนนกลางเมือง ริมบึงแก่นนคร อำเภอเมือง ภายในวัดหนองแวงเมืองเก่าซึ่งเป็นพระอารามหลวง มีพระมหาธาตุแก่นนครอนุสรณ์สาธุชน หรือ พระธาตุเก้าชั้น ฐานสี่เหลี่ยมกว้างด้านละ 50 เมตร เรือนยอดทรงเจดีย์ จำลองแบบจากพระธาตุพนม จัดสร้างขึ้นเนื่องในวโรกาสที่ พระบาทสมเด็จพระเจ้าอยู่หัวทรงครองสิริราชสมบัติครบ 50 ปี และมหามังคลานุสรณ์ 200 ปีเมืองขอนแก่น ความสูงขององค์พระธาตุฯ 80 เมตร มีพระจุลธาตุ 4 องค์ ตั้งอยู่ 4 มุม และมีกำแพงแก้วพญานาค 7 เศียรล้อมรอบ เป็นศิลปะสมัยทวาราวดี ผสมผสานศิลปะอินโดจีน ซึ่งเป็นลักษณะแบบชาวอีสานปากแห

องค์พระธาตุ
-----------

มีอยู่ 9 ชั้น คือ

**ชั้นที่ 1** เมื่อเดินขึ้นภายในพระธาตุบริเวณชั้นแรกเป็นหอประชุม มีพระบรมสารีริกธาตุประดิษฐานอยู่บนบุษบก และพระประธาน 3 องค์อยู่ตรงกลาง ประดิษฐานพระบรมสารีริกธาตุของพระพุทธเจ้า ส่วนอุรังคธาตุ (ส่วนอก) และพระธาตุของพระสาวกประมาณ 100 องค์ ที่บรรจุอยู่ในโถแก้วตู้กระจกด้านซ้ายมือของที่ประดิษฐานพระบรมสารีริกธาตุพระพุทธเจ้า ถัดจากโถงตรงกลางมาด้านซ้ายมือประมาณสองเมตร จะเป็นโต๊ะที่เตรียมไว้สำหรับตักบาตร ที่เรียกว่า "ตักบาตร 108" โดยใช้เหรียญในการตักบาตรนั้น 

**ชั้นที่ 2** เป็นพิพิธภัณฑ์ของชาวอีสาน โดยเก็บรวบรวมข้าวของเครื่องใช้ในอดีตที่ค่อนข้างหาดูได้ยากในปัจจุบัน พร้อมทั้งมีการวาดลวดลายบนผนังที่เกี่ยวกับข้อห้ามของคนอีสาน ที่เรียกว่า "คะลำ" ซึ่งเป็นแนวประพฤติตนในการอยู่ร่วมกันของชาวอีสาน โดยแต่ละภาพก็หมายถึงข้อห้ามแต่ละข้อ ซึ่งมีทั้งหมด 35 ข้อ

**ชั้นที่ 3** เป็นหอปริยัติ บานประตูหน้าต่างเขียนลวดลายเบญจรงค์และภาพแกะสลักนิทานเรื่องนางผมหอม เป็นนิทานที่ได้เล่าสืบต่อกันมาแต่โบราณของชาวอีสาน และในชั้นที่สามนี้ได้รวบรวมตาลปัตร พัดยศ และเครื่องอัฐบริขารของพระภิกษุสงฆ์ที่มีชื่อเสียงในจังหวัดขอนแก่น

**ชั้นที่ 4** เป็นหอปริยัติธรรม ภายในมีพิพิธภัณฑ์ที่รวบรวมของเก่า บานประตูหน้าต่าง ภาพพระประจำวันเกิด เทพประจำทิศ

**ชั้นที่ 5** เป็นหอพิพิธภัณฑ์ มีบริขารของหลวงปู่พระครูปลัดบุษบา สุมโน อดีตเจ้าอาวาสวัด บานประตูหน้าต่างแกะสลักภาพพุทธชาดก

**ชั้นที่ 6** เป็นหอพระอุปัชฌาจารย์ บานประตูหน้าต่างแกะสลักนิทานชาดกเรื่องเวสสันดร

**ชั้นที่ 7** เป็นหอพระอรหันต์สาวก บานประตูหน้าต่างแกะสลักนิทานเรื่องพระเตมีย์ใบ้

**ชั้นที่ 8** เป็นหอพระธรรม เป็นที่รวบรวมพระธรรมคัมภีร์สำคัญทางพระพุทธศาสนา มีพระไตรปิฏก บานประตูแกะสลักรูปพรหม 16 ชั้น

**ชั้นที่ 9** เป็นหอพระพุทธ ตรงกลางมีบุษบก เป็นที่บรรจุพระบรมสารีริกธาตุของพระพุทธเจ้า บานประตูแกะสลักภาพ 3 มิติ รูปพรหม 16 ชั้น และสามารถชมทัศนียภาพของตัวเมืองขอนแก่นได้ทั้ง 4 ด้าน โดยเฉพาะทางด้านทิศตะวันออกสามารถมองเห็นทิวทัศน์ของบึงแก่นนครที่สวยงาม
**อภิวัฒน์ เงินหมื่น** อดีตสมาชิกสภาผู้แทนราษฎรจังหวัดอำนาจเจริญติดต่อกันสองสมัย สังกัดพรรคประชาธิปัตย์ บุตรชายของนายสุทัศน์ เงินหมื่น และเป็น 1 ใน 4 ส.ส.ของพรรคประชาธิปัตย์ที่สามารถเอาชนะการเลือกตั้ง พ.ศ. 2554 ในพื้นที่ภาคอีสาน

ประวัติ
-------

อภิวัฒน์ เงินหมื่น เกิดเมื่อวันที่ 28 เมษายน  พ.ศ. 2519 เป็นบุตรของนายสุทัศน์ เงินหมื่น แกนนำพรรคประชาธิปัตย์ สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย กรุงเทพมหานคร ระดับปริญญาตรี สาขาระบบเทคโนโลยีคอมพิวเตอร์ จาก Marymouth University ประเทศสหรัฐอเมริกา และปริญญาโท สาขาวิทยาการคอมพิวเตอร์ จากมหาวิทยาลัยวอชิงตัน ประเทศสหรัฐอเมริกา

งานการเมือง
-----------

อภิวัฒน์ เงินหมื่น เคยทำงานเป็นนักวิเคราะห์คอมพิวเตอร์ สังกัดการปิโตรเลียมแห่งประเทศไทย (ปตท.) ต่อมาได้เข้าสู่งานการเมืองโดยได้รับเลือกตั้งในการเลือกตั้ง ส.ส. 2550 ในนามพรรคประชาธิปัตย์ และได้รับการเลือกตั้งเป็น ส.ส.สมัยแรก ซึ่งเป็นหนึ่งในห้า ส.ส.ของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น วุฒิพงษ์ นามบุตร ศุภชัย ศรีหล้า อิสสระ สมชัย และณิรัฐกานต์ ศรีลาภ)

ต่อมาในการเลือกตั้ง พ.ศ. 2554 เขาได้รับเลือกตั้งเป็น ส.ส. สมัยที่ 2 และเป็นหนึ่งในสี่ ส.ส.ของพรรคประชาธิปัตย์ ในพื้นที่ภาคอีสาน และในปี พ.ศ. 2562 และ 2566 ได้ลงสมัครรับเลือกตั้งในพื้นที่เดิม แต่ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  "42ตระกูลการเมืองยกครัวเข้าสภา!". คลังข้อมูลเก่าเก็บจากแหล่งเดิมเมื่อ 2011-12-19. สืบค้นเมื่อ 2011-12-24.
2. ↑  "สุทัศน์ เงินหมื่น พาลูกชาย หาเสียงที่อำนาจเจริญ". คลังข้อมูลเก่าเก็บจากแหล่งเดิมเมื่อ 2021-02-13. สืบค้นเมื่อ 2021-02-10.
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2022-04-06 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ เก็บถาวร 2022-11-28 ที่ เวย์แบ็กแมชชีน, เล่ม ๑๒๗ ตอนที่ ๑๔ ข หน้า ๖๑, ๘ ธันวาคม ๒๕๕๓
"ดีเซล" เปลี่ยนทางมาที่นี่ บทความนี้เกี่ยวกับเครื่องยนต์ สำหรับความหมายอื่น ดูที่ ดีเซล (แก้ความกำกวม)**เครื่องยนต์ดีเซล** (อังกฤษ: diesel engine) เป็นเครื่องยนต์ประเภทหนึ่ง คิดค้นโดยรูด็อล์ฟ ดีเซิล วิศวกรชาวเยอรมัน ในปี ค.ศ. 1897 อาศัยการทำงานของกลจักรการ์โน (Carnot's cycle) ซึ่งคิดขึ้นโดยชาวฝรั่งเศสชื่อ ซาดี การ์โน ตั้งแต่ปี ค.ศ. 1824 เครื่องยนต์ชนิดนี้ไม่มีหัวเทียน การจุดระเบิดอาศัยหลักการอัดอากาศและเชื้อเพลิงให้มีความดันสูงจนเชื้อเพลิงสามารถติดไฟได้

หลักการทำงานของเครื่องยนต์ดีเซล คือ อากาศเมื่อถูกอัดตัวจะมีความร้อนสูงขึ้น แต่ถ้าอากาศถูกอัดตัวอย่างรวดเร็วโดยไม่มีการสูญเสียความร้อน ทั้งแรงดันและความร้อนจะสูงขึ้นอย่างรวดเร็ว เมื่อฉีดละอองน้ำมันเชื้อเพลิงเข้าไปในอากาศที่ร้อนจัดจากการอัดตัว ก็จะเกิดการเผาไหม้ขึ้นอย่างทันทีทันใด ทำให้เกิดกำลังงานขึ้น กำลังงานที่เกิดขึ้นจะนำไปใช้ประโยชน์ในรูปของแรงขับหรือแรงผลักดัน ผ่านลูกสูบและก้านสูบทำให้เพลาข้อเหวี่ยงหมุน ณ กำลังอัดเดียวกัน อากาศที่อุณหภูมิเริ่มต้นสูงกว่า เมื่อถูกอัดย่อมมีอุณหภูมิสูงกว่าหรือร้อนกว่า

เครื่องยนต์ดีเซลแบ่งออกเป็นแบบใหญ่ๆ ได้เป็น 2 แบบคือ

1. เครื่องยนต์แบบ 4 จังหวะ (The 4-cycle Engine)
2. เครื่องยนต์แบบ 2 จังหวะ (The 2-cycle Engine)

ชนิด
----

### กลุ่มขนาด

เครื่องยนต์ดีเซลมีสามกลุ่มขนาด คือ

* ขนาดเล็ก ไม่เกิน 188 กิโลวัตต์ (252 แรงม้า) เอาต์พุต
* กลาง
* ใหญ่

อ้างอิง
-------

* เครื่องยนต์ดีเซล จาก ฟิสิกส์ราชมงคล เก็บถาวร 2008-10-22 ที่ เวย์แบ็กแมชชีน
* เว็บไซต์ฟิสิกส์ราชมงคล เก็บถาวร 2008-12-03 ที่ เวย์แบ็กแมชชีน
* เครื่องยนต์ดีเซล จากเว็บไซต์รถไฟไทยดอตคอม
**เยื่อแขวนลำไส้** (อังกฤษ: mesentery *เมซันเทรี*) เป็นเยื่อบุช่องท้องสองทบที่ยึดลำไส้กับผนังท้อง คำว่า mesentery ใช้กับลำไส้เล็กและ **mesenteric organ** บางครั้งใช้หมายถึงเยื่อแขวนลำไส้ที่เหลือซึ่งรวมเยื่อแขวนลำไส้ใหญ่ (mesocolon) เยื่อแขวนไส้ติ่ง (mesoappendix) เยื่อแขวนไส้ใหญ่ส่วนคด (mesosigmoid) และเยื่อแขวนไส้ตรง (mesorectum) การจำแนกชนิดของมันเปลี่ยนเป็นอวัยวะหลังมีการวิจัยโดยมหาวิทยาลัยลิเมอริค 

การสอนดั้งเดิมอธิบายเยื่อแขวนลำไส้ใหญ่ว่าเป็นโครงสร้างแยกส่วนกับส่วนดังกล่าวทั้งหมด คือ เยื่อแขวนลำไส้ใหญ่ส่วนขึ้น ขวาง ลงและไส้ใหญ่ส่วนคด เยื่อแขวนไส้ติ่งและเยื่อแขวนไส้ตรง โดยที่มีที่เกาะปลายสิ้นสุดแยกกันเข้าผนังท้องหลัง ในปี 2555 หลังการตรวจด้วยกล้องจุลทรรศน์และกล้องจุลทรรศน์อิเล็กตรอนอย่างละเอียด พบว่าเยื่อแขวนลำไส้ใหญ่เป็นโครงสร้างต่อเนื่องเดียวซึ่งตั้งต้นจากส่วนโค้งลำไส้เล็กส่วนต้นและลำไส้เล็กส่วนกลาง (duodenojejunal flexure) และลากไประดับเยื่อแขวนไส้ตรงส่วนปลาย มโนทัศน์ที่ง่ายขึ้นนี้ทำให้มีความก้าวหน้าอย่างสำคัญในการผ่าตัดลำไส้ใหญ่และไส้ตรงแง่ต่าง ๆ นอกจากนี้ยังมีความหมายต่อวิทยาศาสตร์ที่เกี่ยวข้องกับการผ่าตัด กายวิภาคศาสตร์และการเจริญด้วย